CELEX: 62012CN0377
Language: da
Date: 2012-08-06 00:00:00
Title: Sag C-377/12: Sag anlagt den 6. august 2012 — Europa-Kommissionen mod Rådet for Den Europæiske Union

20.10.2012   
            
            
               DA
            
            
               Den Europæiske Unions Tidende
            
            
               C 319/3
            
         Sag anlagt den 6. august 2012 — Europa-Kommissionen mod Rådet for Den Europæiske Union
   (Sag C-377/12)
   2012/C 319/04
   Processprog: engelsk
   
      Parter
   
   
      Sagsøger: Europa-Kommissionen (ved G. Valero Jordana, S. Bartelt og F. Erlbacher, som befuldmægtigede)
   
      Sagsøgt: Rådet for Den Europæiske Union
   
      Sagsøgeren har nedlagt følgende påstande
   
   
               —
            
            
               Rådets afgørelse af 14. maj 2012 om undertegnelse på Unionens vegne af rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side (2012/272/EU) (1) annulleres, i det omfang Rådet har medtaget de retsgrundlag, som vedrører transport (artikel 91 og 100 TEUF), tilbagevenden (artikel 79, stk. 3, TEUF) og miljø (artikel 191, stk. 4, TEUF).
            
         
               —
            
            
               Den anfægtede afgørelses retsvirkninger opretholdes.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål har Kommissionen nedlagt påstand om, at Rådets afgørelse af 14. maj 2012 om undertegnelse på Unionens vegne af rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side (2012/272/EU) (»den anfægtede afgørelse«) annulleres, i det omfang Rådet har medtaget de retsgrundlag, som vedrører transport (artikel 91 og 100 TEUF), tilbagevenden (artikel 79, stk. 3, TEUF) og miljø (artikel 191, stk. 4, TEUF).
   Søgsmålet er støttet på et enkelt anbringende, nemlig at Rådet har overtrådt reglerne i traktaterne og Domstolens praksis vedrørende valget af retsgrundlag for vedtagelsen af en EU-retsakt, herunder en afgørelse om undertegnelse af en international aftale.
   Kommissionen er af den opfattelse, at indsættelsen af de ovennævnte retsgrundlag var unødvendig og ulovlig. Bestemmelserne i partnerskabs- og samarbejdsaftalen, som har udløst Rådets indsættelse af disse retsgrundlag, vedrører ganske rigtigt samarbejde om særlige politiske spørgsmål, der udgør en integrerende del af EU’s udviklingssamarbejdspolitik, og pålægger ikke omfattende forpligtelser, som er forskellige fra forpligtelserne i udviklingssamarbejdet. Derfor er alle disse bestemmelser i partnerskabs- og samarbejdsaftalen omfattet af artikel 209 TEUF.
   
      (1)  EUT L 134, s. 3.